Има множество причини, поради които хората биха могли да се нуждаят от бастуни в своето ежедневие. Най-често срещаните сред тях са операция за смяна на тазобедрената става, други видове операции, засягащи гърба или долните крайници, болка в ставите, причинена от артрит, болки в гърба (особено болки в долната част на гърба и тези, свързани със затлъстяването), травма на глезена, коляното или друга част на крака. Бастуни се използват не само от хората в напреднала възраст, но и като цяло от всички хора, на които им е необходима опора при придвижване.